	0.
	1.
	2.
	3.



Parlamentul României

	Comisia pentru agricultură, silvicultură, industrie alimentară şi servicii  specifice
	                                                                                              Bucureşti, 23.02.2000

                                                                                              Nr. 52/XVIII/4


RAPORT 
asupra proiectului de Lege privind aprobarea 

Planului Naţional pentru Agricultură şi Dezvoltare Rurală şi 

cofinanţarea acestuia din surse alocate de la bugetul de stat


În urma examinării proiectului de Lege privind aprobarea Planului Naţional pentru Agricultură şi Dezvoltare Rurală şi cofinanţarea acestuia din surse alocate de la bugetul de stat, în şedinţa din ziua de 23.02.2000 Comisia a hotărât, cu majoritate de voturi, avizare favorabilă cu următoarele amendamente admise:

	Nr. crt.
	Articolul 

(textul iniţial)


	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	Titlul legii: “Lege privind aprobarea 

Planului Naţional pentru Agricultură şi Dezvoltare Rurală şi cofinanţarea acestuia din surse alocate de la bugetul de stat.”


	Titlul legii se modifică şi va avea următorul cuprins:

“Lege privind Planul Naţional pentru Agricultură şi Dezvoltare Rurală aferent Programului SAPARD pentru  cofinanţarea acestuia de la bugetul de stat.”
	Pentru corelare cu modificările aduse în textul legii.

	2.
	Art.1 – În scopul accesării asistenţei financiare nerambursabile acordată României de către Uniunea Europeană în cadrul Programului SAPARD în perioada 2000 – 2006, se aprobă Planul Naţional pentru Agricultură şi Dezvoltare Rurală, prevăzut în anexa care face parte integrantă din prezenta lege.
	Art.1 devine alin.1 al art.1şi va avea următorul cuprins:

“Art.1 – (1) În scopul accesării asistenţei financiare nerambursabile acordată României de către Uniunea Europeană în cadrul Programului SAPARD în perioada 2000 – 2006, se aprobă Planul Naţional pentru Agricultură şi Dezvoltare Rurală, prevăzut în anexa care face parte integrantă din prezenta lege.”


	În urma introducerii unui alineat nou.

	3.
	
	După alin.1 al art.1 se introduce un alineat nou, alin.2, cu următorul cuprins:

“Art.1 – (2) Fondurile acordate în perioada de pre-aderare a României pentru agricultură, vor fi în concordanţă cu priorităţile adoptării aquis-ului comunitar în România şi sunt direcţionate pe următoarele măsuri:

a) prelucrarea şi marketingul produselor agricole şi piscicole;

b) îmbunătăţirea structurilor în vederea realizării controlului de calitate veterinar şi fitosanitar, pentru stabilirea calităţii produselor alimentare şi pentru protecţia consumatorului;

c) dezvoltarea şi îmbunătăţirea infrastructurii rurale;

d) îmbunătăţiri funciare şi reparcelare;

e) renovarea şi dezvoltarea satelor şi conservarea patrimoniului natural;

f) elaborarea şi actualizarea registrelor cadastrale;

g) managementul resurselor de apă pentru agricultură;

h) investiţii în exploataţiile agricole;

i) constituirea grupurilor de producători;

j) măsuri de agro-mediu;

k) înfiinţarea serviciilor de ajutoare şi de management pentru personalul din exploataţiile agricole;

l) dezvoltarea şi diversificarea activităţilor economice pentru generarea de activităţi multiple şi venituri alternative;

m) silvicultura;

n) îmbunătăţirea pregătirii profesionale, asistenţă tehnică.”

Deputat: Gh. Cristea – independent

Deputat: V. Tabără - PUNR
	Pentru a specifica în textul legii direcţionarea fondurilor acordate pe obiective clare în acord cu aquis-ul comunitar, având în vedere desfăşurarea programului pe o perioadă de 6 ani.

	4.
	Art.2 – În perioada 2000 – 2006, anual, în bugetul de stat va fi prevăzută, în mod distinct, o sumă reprezentând o treime din sumele alocate de către Uniunea Europeană cu titlu de asistenţă financiară nerambursabilă, în cadrul Programului SAPARD.  
	Art.2 se va modifica şi va avea următorul cuprins:

“Art.2 – În perioada 2000 – 2006, anual, în bugetul de stat va fi prevăzută, în mod distinct,  suma reprezentând o treime din sumele alocate de către Uniunea Europeană cu titlu de asistenţă financiară nerambursabilă, în cadrul Programului SAPARD.”

Deputat: N. Groza - independent
	Pentru o exprimare corectă.

	5.
	Art.3 – Planul Naţional pentru Agricultură şi Dezvoltare Rurală va fi implementat prin programe multianuale aprobate prin hotărâre a Guvernului, la propunerea Ministerului Agriculturii şi Alimentaţiei.
	Art.3 se va modifica şi va avea următorul cuprins:

“Art.3 – Planul Naţional pentru Agricultură şi Dezvoltare Rurală, aferent programului SAPARD, va fi implementat de Ministerul Agriculturii şi Alimentaţiei  prin programe multianuale aprobate prin hotărâri ale Guvernului, la propunerea Ministerului Agriculturii şi Alimentaţiei şi a altor instituţii interesate, în urma negocierii cu Comisia Europeană.”

Deputat: S. Rizescu – PNŢCD

Deputat: N. Groza – independent

Deputat: M. Ianculescu – PDSR

Deputat: V. Tabără - PUNR
	Pentru a specifica toate instituţiile care participă la elaborarea programelor multianuale.

Textul legii se referă la Planul Naţional pentru Agricultură aferent Programului SAPARD.

	6.
	
	După art.3 se introduce un articol nou, art.31, având următorul cuprins:

“Condiţiile pentru aplicarea art.1-3 din prezenta lege se vor stabili prin acte normative elaborate în concordanţă cu Reglementările Comisiei Europene nr.1268/1999 şi 2759/1999.”

Deputat: Gh. Valeriu - PNL
	Pentru armonizare cu legislaţia UE.



În cursul dezbaterii în comisie, următoarele amendamente nu au fost acceptate:

	Nr. crt.
	Articolul 

(textul iniţial)


	Amendamentul propus şi

autorul acestuia


	Motivare

1.Argumente pentru susţinerea amendamentului

2. Argumente pentru respingerea amendamentului

	0.
	1.
	2.
	3.

	1.
	Titlul legii: “Lege privind aprobarea 

Planului Naţional pentru Agricultură şi Dezvoltare Rurală şi cofinanţarea acestuia din surse alocate de la bugetul de stat.”


	Titlul legii se va modifica şi va avea următorul cuprins:

“Lege privind Planul Naţional pentru Agricultură şi Dezvoltare Rurală,  cu finanţare din cadrul Programului SAPARD şi cofinanţare din surse alocate de la bugetul de stat.”

Deputat: I. Munteanu – PDSR

Deputat: M. Ianculescu – PDSR

Deputat: V. Panteliuc – PDSR
	1.

2. Titlul legii a fost amendat şi aprobat cu majoritate. 

	2.
	Titlul legii: “Lege privind aprobarea 

Planului Naţional pentru Agricultură şi Dezvoltare Rurală şi cofinanţarea acestuia din surse alocate de la bugetul de stat.”


	Titlul legii se va modifica şi va avea următorul cuprins:

“Titlul legii: “Lege privind cofinanţarea de către România din surse bugetare a Programului SAPARD.” 

Deputat: Gh. Cristea – independent
	1.Programul SAPARD finanţează programe negociate din Planul naţional de Dezvoltare Rurală.

2. Cuprinderea în textul legii a Planului Naţional de Dezvoltare Rurală este o cerinţă de aderare la UE.

	3.
	
	La art.3 se va introduce un alineat nou, alin.2 cu  următorul cuprins:

“Art.3 – (2) Implementarea Programului SAPARD se face de către Direcţia Generală pentru Dezvoltare Rurală aflată în subordinea Ministerului Agriculturii şi Alimentaţiei.”

Deputat: V. Tabără – PUNR 
	1. Pentru ca acest program să treacă printr-o singură structură, altfel negocierile vor dura ani de zile.

2. Nu este cazul din punct de vedere juridic ca această direcţie care îşi poate schimba denumirea să fie trecută în textul legii.

	4.
	
	După art.31 se va introduce un articol nou, art.32 cu următorul cuprins:

“ Art.32 Anexa Planului Naţional pentru Agricultură şi Dezvoltare Rurală aferent Programului SAPARD, va fi ajustată în urma negocierilor bilaterale între România şi Comunitatea Europeană pe bază  schimbărilor structurale, legislative şi instituţionale intervenite în perioada derulării programului.”

Deputat: A. Pereş – PD
	1. Pentru operativitate în corelare cu legislaţia europeană.

2. Prevederi cuprinse la art.31.





Preşedinte,









Secretar,


              Sergiu RIZESCU







       Ilie NEACŞU

Întocmit: Experţi parlamentari,


     Anton PĂŞTINARU


     Gabriela CIUREA

